               EUROOPAN KOMISSIO
            Bryssel 14.11.2019
            COM(2019) 589 final
            2019/0262(NLE)
            Ehdotus
            NEUVOSTON PÄÄTÖS
            Amerikan yhdysvaltojen, Euroopan unionin ja sen jäsenvaltioiden, Islannin ja Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin sekä Norjan kuningaskunnan välillä 16 ja 21 päivänä kesäkuuta 2011 allekirjoitetun lisäsopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta Euroopan unionin ja sen jäsenvaltioiden puolesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Liittymisasiakirjan 6 artiklan 2 kohdan mukaan Kroatia liittyy unionin ja sen jäsenvaltioiden kolmansien maiden kanssa tekemiin tai allekirjoittamiin sopimuksiin. Amerikan yhdysvaltojen, Euroopan unionin ja sen jäsenvaltioiden sekä Islannin ja Norjan välisen lentoliikennesopimuksen, jäljempänä ’neljänvälinen sopimus’, soveltamista koskeva unionin ja sen jäsenvaltioiden, Islannin ja Norjan välinen lisäsopimus, jäljempänä ’lisäsopimus’, jossa määrätään kolmen eurooppalaisen sopimuspuolen välisestä suhteesta mainitussa sopimuksessa, kuuluu näihin sopimuksiin. Neljänvälisessä sopimuksessa laajennetaan Yhdysvaltojen sekä Euroopan yhteisön ja sen jäsenvaltioiden välisen lentoliikennesopimuksen, jäljempänä ’EU:n ja Yhdysvaltojen välinen lentoliikennesopimus’, soveltamisala Islantiin ja Norjaan.

                  Liittymisasiakirjan 6 artiklan 2 kohdassa määrätään myös, että Kroatian liittymisestä näihin sopimuksiin sovitaan tekemällä sopimukseen pöytäkirja neuvoston, joka tekee ratkaisunsa yksimielisesti jäsenvaltioiden puolesta, ja kyseisten kolmansien maiden välillä. Lisäksi komissio neuvottelee nämä pöytäkirjat jäsenvaltioiden puolesta.

                  Komissio on tämän mukaisesti neuvotellut pöytäkirjan, jolla lisäsopimusta muutetaan Kroatian liittyessä kyseiseen sopimukseen.

                  Tämän ehdotuksen tavoitteena on saada hyväksytyksi Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 5 kohdan ja liittymisasiakirjan 6 artiklan 2 kohdan nojalla neuvoston päätös, jolla hyväksytään pöytäkirjan allekirjoittaminen unionin ja sen jäsenvaltioiden puolesta sekä pöytäkirjan väliaikainen soveltaminen sen 4 artiklan mukaisesti sillä varauksella, että pöytäkirjan tekeminen saatetaan päätökseen myöhemmin.

               •Yleinen tausta

               Liittymisasiakirjan 6 artiklan 2 kohdan mukaista Kroatian sitoumusta sovelletaan myös EU:n ja Yhdysvaltojen väliseen lentoliikennesopimukseen ja neljänväliseen sopimukseen. Komissio on tämän mukaisesti neuvotellut pöytäkirjat, joilla myös näitä sopimuksia muutetaan Kroatian liittyessä kyseisiin sopimuksiin. Ehdotukset neuvoston päätöksiksi näiden pöytäkirjojen allekirjoittamisesta ja väliaikaisesta soveltamisesta sekä niiden tekemisestä esitetään samanaikaisesti tämän ehdotuksen kanssa, samoin kuin ehdotus neuvoston päätökseksi lisäsopimuksen muuttamisesta tehdyn pöytäkirjan tekemisestä.

               •Yhdenmukaisuus muiden alaa koskevien politiikkojen säännösten kanssa

               EU:n ja Yhdysvaltojen välinen lentoliikennesopimus oli ensimmäinen kattava lentoliikennesopimus unionin keskeisen ilmailukumppanin kanssa. Se on maailman tärkein lentoliikennesopimus, jonka piiriin kuuluu yli 80 miljoonaa matkustajapaikkaa vuodessa ja joka on EU:n ulkoisen ilmailupolitiikan kulmakivi. Sen merkitys on kasvanut, kun se on laajennettu koskemaan Islantia ja Norjaa neljänvälisellä sopimuksella. Pöytäkirjan ansiosta Kroatia voi hyödyntää mainittua lentoliikennesopimusta.

               •Yhdenmukaisuus voimassa olevien aiempien säännösten kanssa

               Pöytäkirjan ansiosta Kroatia voi täyttää liittymisasiakirjan 6 artiklan 2 kohdan mukaisen velvoitteensa liittyä lisäsopimukseen.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               SEUT-sopimuksen 100 artiklan 2 kohta yhdessä sen 218 artiklan 5 kohdan ja liittymisasiakirjan 6 artiklan 2 kohdan toisen alakohdan kanssa.

               •Toissijaisuusperiaate (jaetun toimivallan osalta)

               Pöytäkirjan ansiosta Kroatia voi hyötyä neljänvälisestä lentoliikennesopimuksesta, jolla luodaan yhtäläiset ja yhdenmukaiset edellytykset markkinoille pääsylle ja jota käytetään perustana sääntely-yhteistyötä ja sääntelyn lähentämistä koskeville uusille järjestelyille aloilla, jotka ovat tärkeitä lentoliikenteen turvalliselle, turvatulle ja tehokkaalle harjoittamiselle. Nämä järjestelyt voidaan toteuttaa ainoastaan unionin tasolla.

               •Suhteellisuusperiaate

                  Pöytäkirjassa käsitellään ainoastaan kyseessä olevaa asiaa, eli Kroatian liittymistä lisäsopimukseen, eikä siinä käsitellä muita asioita.

               •Toimintatavan valinta

                  Kansainvälinen sopimus.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta.

               •Sidosryhmien kuuleminen

                  Ei sovelleta.

               •Asiantuntijatiedon keruu ja käyttö

                  Ei sovelleta.

               •Vaikutustenarviointi

                  Ei sovelleta.

               •Sääntelyn toimivuus ja yksinkertaistaminen

                  Ei sovelleta.

               •Perusoikeudet

                  Ei sovelleta.

               4.TALOUSARVIOVAIKUTUKSET

                  Ehdotuksella ei ole vaikutuksia unionin talousarvioon.

               5.LISÄTIEDOT

               •Ehdotetun sopimuksen lyhyt kuvaus

                  Pöytäkirjassa koostuu Kroatian lisäsopimukseen liittymistä koskevasta määräyksestä sekä pöytäkirjan voimaantuloa ja väliaikaista soveltamista koskevista määräyksistä.

               2019/0262 (NLE)

               Ehdotus

               NEUVOSTON PÄÄTÖS

               Amerikan yhdysvaltojen, Euroopan unionin ja sen jäsenvaltioiden, Islannin ja Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin sekä Norjan kuningaskunnan välillä 16 ja 21 päivänä kesäkuuta 2011 allekirjoitetun lisäsopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta Euroopan unionin ja sen jäsenvaltioiden puolesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan kanssa,

               ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Komissio on neuvotellut Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin ja Norjan kuningaskunnan välillä 16 ja 21 päivänä kesäkuuta 2011 allekirjoitetun lisäsopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan, jäljempänä ’pöytäkirja’, komission valtuutusta neuvottelujen aloittamiseen koskevan neuvoston 14 päivänä syyskuuta 2012 hyväksymän päätöksen 13351/12 mukaisesti.

               (2)Neuvottelut saatiin onnistuneesti päätökseen 8 päivänä maaliskuuta 2019 parafoimalla pöytäkirja.

               (3)Unionin ja sen jäsenvaltioiden olisi allekirjoitettava pöytäkirja ja sovellettava sitä väliaikaisesti pöytäkirjan 4 artiklan mukaisesti sillä varauksella, että pöytäkirjan tekeminen saatetaan päätökseen myöhemmin,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin ja Norjan kuningaskunnan välillä 16 ja 21 päivänä kesäkuuta 2011 allekirjoitetun lisäsopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan, jäljempänä ’pöytäkirja’, allekirjoittaminen unionin ja sen jäsenvaltioiden puolesta sillä varauksella, että pöytäkirjan tekeminen saatetaan päätökseen myöhemmin.

               Pöytäkirjan teksti on liitetty tähän päätökseen.

               2 artikla

               Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.

               3 artikla

               Unioni ja sen jäsenvaltiot soveltavat pöytäkirjaa väliaikaisesti ennen pöytäkirjan voimaantuloa sen 4 artiklan mukaisesti.

               4 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

    ---documentbreak---

               EUROOPAN KOMISSIO
            Bryssel 14.11.2019
            COM(2019) 589 final
            LIITE
            asiakirjaan
            ehdotus neuvoston päätökseksi
            Amerikan yhdysvaltojen, Euroopan unionin ja sen jäsenvaltioiden, Islannin ja Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin sekä Norjan kuningaskunnan välillä 16 ja 21 päivänä kesäkuuta 2011 allekirjoitetun lisäsopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta Euroopan unionin ja sen jäsenvaltioiden puolesta

               PÖYTÄKIRJA

               Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin ja Norjan kuningaskunnan välillä 16 ja 21 päivänä kesäkuuta 2011 allekirjoitetun lisäsopimuksen muuttamisesta Kroatian tasavallan Euroopan unioniin liittymisen huomioon ottamiseksi

               ITÄVALLAN TASAVALTA,

               BELGIAN KUNINGASKUNTA,

               BULGARIAN TASAVALTA,

               KROATIAN TASAVALTA,

               KYPROKSEN TASAVALTA,

               TŠEKIN TASAVALTA,

               TANSKAN KUNINGASKUNTA,

               VIRON TASAVALTA,

               SUOMEN TASAVALTA,

               RANSKAN TASAVALTA,

               SAKSAN LIITTOTASAVALTA,

               HELLEENIEN TASAVALTA,

               UNKARI,

               IRLANTI,

               ITALIAN TASAVALTA,

               LATVIAN TASAVALTA,

               LIETTUAN TASAVALTA,

               LUXEMBURGIN SUURHERTTUAKUNTA,

               MALTA,

               ALANKOMAIDEN KUNINGASKUNTA,

               PUOLAN TASAVALTA,

               PORTUGALIN TASAVALTA,

               ROMANIA,

               SLOVAKIAN TASAVALTA,

               SLOVENIAN TASAVALTA,

               ESPANJAN KUNINGASKUNTA,

               RUOTSIN KUNINGASKUNTA,

               ISON-BRITANNIAN JA POHJOIS-IRLANNIN YHDISTYNYT KUNINGASKUNTA,

               jotka ovat Euroopan unionista tehdyn sopimuksen ja Euroopan unionin toiminnasta tehdyn sopimuksen osapuolia ja Euroopan unionin jäsenvaltioita, jäljempänä ’jäsenvaltiot’, ja

               EUROOPAN UNIONI,

               sekä

               ISLANTI,

               ja

               NORJAN KUNINGASKUNTA,

               jotka

               ottavat huomioon Kroatian tasavallan liittymisen Euroopan unioniin 1 päivänä heinäkuuta 2013,

               OVAT SOPINEET SEURAAVAA:

               1 artikla

               Kroatian tasavalta on Amerikan yhdysvaltojen, Euroopan unionin ja sen jäsenvaltioiden, Islannin sekä Norjan kuningaskunnan välisen lentoliikennesopimuksen soveltamista koskevan Euroopan unionin ja sen jäsenvaltioiden, Islannin ja Norjan kuningaskunnan välillä 16 ja 21 päivänä kesäkuuta 2011 allekirjoitetun lisäsopimuksen, jäljempänä ’lisäsopimus’, sopimuspuoli.

               2 artikla

               Lisäsopimuksen kroatiankielinen teksti, joka on tämän pöytäkirjan liitteenä, on todistusvoimainen samoin edellytyksin kuin muutkin kielitoisinnot.

               3 artikla

               Tämä pöytäkirja tulee voimaan myöhäisimpänä seuraavista ajankohdista:

               1. lisäsopimuksen voimaantulopäivänä tai

               2. yhden kuukauden kuluttua viimeisimmän sellaisen diplomaattisen nootin päiväyksestä, jolla sopimuspuolet vahvistavat, että kaikki tämän pöytäkirjan voimaantulon edellyttämät tarvittavat menettelyt on saatettu päätökseen.

               4 artikla

               Sopimuspuolet soveltavat tätä pöytäkirjaa väliaikaisesti, siinä määrin kuin se on mahdollista sovellettavan kansallisen lainsäädännön nojalla, pöytäkirjan allekirjoituspäivästä sen voimaantuloon saakka.

               Tehty …ssa, kolmena kappaleena, … päivänä …kuuta 2019 bulgarian, englannin, espanjan, hollannin, islannin, italian, kreikan, kroatian, latvian, liettuan, maltan, norjan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.

               Jäsenvaltioiden puolesta

               Euroopan unionin puolesta

               Islannin puolesta

               Norjan kuningaskunnan puolesta


               EUROOPAN KOMISSIO
            Bryssel 17.9.2020
            COM(2020) 495 final
            2020/0252(NLE)
            Ehdotus
            NEUVOSTON PÄÄTÖS
            kansainvälisen oliivineuvoston jäsenneuvostossa Euroopan unionin puolesta otettavasta kannasta Uzbekistanin hallituksen liittymiseen oliiviöljyä ja syötäväksi tarkoitettuja oliiveja koskevaan vuoden 2015 kansainväliseen sopimukseen

               PERUSTELUT

               1.Ehdotuksen kohde

               Tämä ehdotus koskee päätöstä kansainvälisen oliivineuvoston (IOC) jäsenneuvostossa unionin puolesta otettavan kannan vahvistamisesta Uzbekistanin tasavallan hallituksen liittyessä oliiviöljyä ja syötäväksi tarkoitettuja oliiveja koskevaan kansainväliseen sopimukseen, jäljempänä ’sopimus’.

               2.Ehdotuksen tausta

               2.1.Oliiviöljyä ja syötäväksi tarkoitettuja oliiveja koskeva kansainvälinen sopimus

               Oliiviöljyä ja syötäväksi tarkoitettuja oliiveja koskevan kansainvälisen sopimuksen, jäljempänä ’sopimus’, tarkoituksena on i) saavuttaa yhdenmukaisuus oliiviöljyjen, oliivin puristemassaöljyjen ja syötäväksi tarkoitettujen oliivien fysikaalis-kemiallisiin ja aistinvaraisiin ominaisuuksiin liittyvässä kansallisessa ja kansainvälisessä lainsäädännössä, jotta ehkäistään kaupan esteitä, ii) harjoittaa fysikaalis-kemiallisten ja aistinvaraisten ominaisuuksien testaukseen liittyvää toimintaa, jotta saataisiin lisää tietoa oliivituotteiden koostumuksesta ja laatuominaisuuksista ja voitaisiin sen myötä konsolidoida kansainvälisiä standardeja, ja iii) lujittaa kansainvälisen oliivineuvoston roolia huippuosaamisen foorumina kansainvälisessä tiedeyhteisössä oliivien ja oliiviöljyn alalla.

               Sopimuksen uusittu versio tuli voimaan 1. tammikuuta 2017.

               Euroopan unioni on sopimuksen osapuoli
                  1
               .

               2.2.Jäsenneuvosto

               Kansainvälisen oliivineuvoston jäsenneuvosto, jäljempänä ’jäsenneuvosto’, on kansainvälisen oliivineuvoston ylin vallankäyttäjä ja päätöksentekoelin. Se käyttää kaikkia toimivaltuuksia ja vastaa kaikista tehtävistä, jotka ovat tarpeen sopimuksen tavoitteiden saavuttamiseksi. Sopimuksen osapuolena Euroopan unioni on kansainvälisen oliivineuvoston jäsen ja edustettuna jäsenneuvostossa. Jäsenneuvoston päätökset uuden jäsenen liittymisestä tehdään yksimielisesti. Sopimuksen 10 artiklan 4 kohdan b alakohdassa määrätään, että jos yksimielisyyteen ei päästä jäsenneuvoston puheenjohtajan asettamassa määräajassa, jäseniä pyydetään äänestämään päätöksestä. Päätös katsotaan hyväksytyksi, kun se on saanut äänet vähintään jäsenten enemmistöltä, jonka osuus on vähintään 86 prosenttia jäsenten osallistumiskiintiöistä.

               Kansainvälisessä oliivineuvostossa on nykyään 17 jäsentä, ja Euroopan unionilla on 691 osallistumiskiintiötä yhteensä 1 000:sta.

               2.3.Jäsenneuvoston suunnitellut säädökset

               Koska Uzbekistanin tasavalta teki 25. toukokuuta 2020 virallisen hakemuksen sopimukseen liittymisestä, jäsenneuvoston odotetaan tekevän jossakin sen tulevassa kokouksessa tai jäsenneuvoston kirjeenvaihdolla tapahtuvassa päätöksentekomenettelyssä päätöksen Uzbekistanin tasavallan liittymisestä.

               Suunnitellun säädöksen tarkoituksena on vahvistaa Uzbekistanin tasavallan sopimukseen liittymisen ehdot sopimuksen 29 artiklan mukaisesti.

               Suunnitellusta säädöksestä tulee sopimuksen osapuolia sitova, sillä se muuttaa päätöksenteon tasapainoa jäsenneuvostossa sellaisten päätösten osalta, jotka tehdään sopimuksen 10 artiklan 4 kohdan mukaisesti ilman yksimielisyyttä.

               3.Unionin puolesta otettava kanta

               Vaikka oliiviöljyn ja syötäväksi tarkoitettujen oliivien kulutus on Uzbekistanin tasavallassa edelleen vähäistä, se on kasvanut huomattavasti viime vuosikymmenen aikana
                  2
               .

               Maatalous on yksi Uzbekistanin tärkeimmistä talouden aloista. Vuonna 2019 sen osuus BKT:sta oli 28 prosenttia, ja se työllisti 3,6 miljoonaa ihmistä. Maatalouden monipuolistaminen on yksi keskeisistä painopisteistä Uzbekistanin kauden 2020–2030 strategiassa. Esimerkiksi viiniä viljellään 137 000 hehtaarilla. Oliivinviljely edistää osaltaan maatalouden monipuolistamista
                  3
               .  Uzbekistanin tasavalta tuotti vuonna 2019 jo 45 500 kg oliiveja
                  4
               .

               Ottaen huomioon, että oliivialan tuotteiden kulutus on kasvussa Uzbekistanin tasavallassa ja maa aikoo kehittää myös tuotantoaan, Uzbekistanin tasavallan liittyminen sopimukseen tietyin ehdoin vahvistaa kansainvälistä oliivineuvostoa erityisesti siltä osin kuin on kyse yhdenmukaisuuden saavuttamisesta oliivituotteiden ominaisuuksiin liittyvässä kansallisessa ja kansainvälisessä lainsäädännössä kaupan esteiden ehkäisemiseksi. Liittyminen vastaa unionin politiikan tavoitteita maataloustuotteiden kaupan pitämistä koskevien vaatimusten osalta Euroopan parlamentin ja neuvoston asetuksen (EU) N:o 1308/2013 II osan II osaston mukaisesti
                  5
               .

               Jäsenneuvostossa hyväksyttävässä päätöksessä vahvistetaan Uzbekistanin tasavallan liittymistä koskevat ehdot kansainvälisen oliivineuvoston osallistumiskiintiöiden sekä liittymiskirjan tallettamisen määräajan osalta.

               Jäsenten osallistumiskiintiöt, joita käytetään jäsenten rahoitusosuuksien ja äänioikeuksien määrittämiseen, lasketaan sopimuksen 11 artiklassa määrätyn kaavan mukaisesti. Unioni varmistaa, että tätä kaavaa käytetään määritettäessä Uzbekistanin tasavallan osallistumiskiintiöt.

               Unioni tukee sellaista liittymiskirjan tallettamisen määräaikaa, joka mahdollistaa Uzbekistanin tasavallan pian tapahtuvan liittymisen. Jos liittymiskirjan tallettaminen viivästyy, unioni voi jäsenneuvoston myöhemmin hyväksymissä päätöksissä tukea liittymiskirjan tallettamiselle asetetun määräajan jatkamista.

               Ottaen huomioon kansainvälisen oliivineuvoston jäsenneuvoston päätöksentekomenettely Uzbekistanin tasavallan liittymisehtojen vahvistamiseen tarvitaan unionin kanta.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  6
               .

               4.1.2.Soveltaminen käsiteltävänä olevassa asiassa

               Jäsenneuvosto on sopimuksella eli oliiviöljyä ja syötäväksi tarkoitettuja oliiveja koskevalla kansainvälisellä sopimuksella perustettu elin.

               Säädös, jonka jäsenneuvoston on määrä antaa, on säädös, jolla on oikeusvaikutuksia. Suunnitellulla säädöksellä on oikeusvaikutuksia erityisesti siksi, että se vaikuttaa päätöksenteon tasapainoon jäsenneuvostossa sellaisten päätösten osalta, jotka hyväksytään sopimuksen 10 artiklan 4 kohdan mukaisesti ilman yksimielisyyttä
                  7
               .

               Suunnitellulla asiakirjalla ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsiteltävänä olevassa asiassa

               Suunnitellun säädöksen pääasiallinen tavoite ja sisältö liittyvät yhteisteen kauppapolitiikkaan.

               Sen vuoksi ehdotetun päätöksen aineellinen oikeusperusta on SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               2020/0252 (NLE)

               Ehdotus

               NEUVOSTON PÄÄTÖS

               kansainvälisen oliivineuvoston jäsenneuvostossa Euroopan unionin puolesta otettavasta kannasta Uzbekistanin hallituksen liittymiseen oliiviöljyä ja syötäväksi tarkoitettuja oliiveja koskevaan vuoden 2015 kansainväliseen sopimukseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Oliiviöljyä ja syötäväksi tarkoitettuja oliiveja koskeva vuoden 2015 kansainvälinen sopimus, jäljempänä ’sopimus’, allekirjoitettiin unionin puolesta neuvoston päätöksen (EU) 2016/1892
                  8
                mukaisesti 18 päivänä marraskuuta 2016 Yhdistyneiden kansakuntien päämajassa New Yorkissa sillä varauksella, että sopimuksen tekeminen saatetaan päätökseen myöhemmin. Sopimus tuli sen 31 artiklan 2 kohdan mukaisesti väliaikaisesti voimaan 1 päivänä tammikuuta 2017, ja se tehtiin unionin puolesta 17 päivänä toukokuuta 2019 annetulla neuvoston päätöksellä (EU) 2019/848
                  9
               .

               (2)Sopimuksen 29 artiklan mukaisesti kansainvälisen oliivineuvoston jäsenneuvosto, jäljempänä ’jäsenneuvosto’, vahvistaa ehdot hallituksen liittymiselle sopimukseen.

               (3)Uzbekistanin tasavallan hallitus on virallisesti hakenut sopimukseen liittymistä. Tämän vuoksi jäsenneuvostoa olisi kehotettava vahvistamaan jossakin sen tulevassa kokouksessa tai jäsenneuvoston kirjeenvaihdolla tapahtuvassa päätöksentekomenettelyssä Uzbekistanin tasavallan liittymistä koskevat ehdot kansainvälisen oliivineuvoston osallistumiskiintiöiden sekä liittymiskirjan tallettamisen määräajan osalta.

               (4)Ottaen huomioon, että oliivialan tuotteiden kulutus on kasvussa Uzbekistanin tasavallassa ja maa aikoo kehittää myös tuotantoaan, Uzbekistanin tasavallan liittyminen sopimukseen tietyin ehdoin voisi vahvistaa kansainvälistä oliivineuvostoa erityisesti siltä osin kuin on kyse yhdenmukaisuuden saavuttamisesta oliivituotteiden ominaisuuksiin liittyvässä kansallisessa ja kansainvälisessä lainsäädännössä kaupan esteiden ehkäisemiseksi.

               (5)On aiheellista määrittää kanta, joka otetaan unionin puolesta jäsenneuvostossa, koska hyväksyttävillä päätöksillä on oikeusvaikutuksia unioniin siksi, että ne muuttavat päätöksenteon tasapainoa jäsenneuvostossa sellaisten päätösten osalta, jotka tehdään sopimuksen 10 artiklan 4 kohdan mukaisesti ilman yksimielisyyttä,

               ON HYVÄKSYNYT TÄMÄN PÄÄTÖKSEN:

               1 artikla

               Kansainvälisen oliivineuvoston jäsenneuvostossa jossakin sen tulevassa kokouksessa tai jäsenneuvoston kirjeenvaihdolla tapahtuvassa päätöksentekomenettelyssä unionin puolesta otettava kanta Uzbekistanin tasavallan hallituksen sopimukseen liittymistä koskeviin ehtoihin esitetään liitteessä.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös (EU) 2016/1892, annettu 10 päivänä lokakuuta 2016, oliiviöljyä ja syötäväksi tarkoitettuja oliiveja koskevan vuoden 2015 kansainvälisen sopimuksen allekirjoittamisesta unionin puolesta ja sen väliaikaisesta soveltamisesta (EUVL L 293, 28.10.2016, s. 2), ja neuvoston päätös (EU) 2019/848, annettu 17 päivänä toukokuuta 2019, oliiviöljyä ja syötäväksi tarkoitettuja oliiveja koskevan vuoden 2015 kansainvälisen sopimuksen tekemisestä Euroopan unionin puolesta (EUVL L 139, 27.5.2019, s. 1).

                     (2)

                        Uzbekistanin tasavallan toimittamien lukujen mukaan oliivituotteiden tuonti kasvoi 15,3 tonnista 223 tonniin vuosina 2015–2019.

                     (3)

                        Uzbekistanin maatalousministerin Jamshid A. Khodjaevin kansainvälisen oliivineuvoston (IOC) 111. istunnossa 1. heinäkuuta 2020 pitämä puhe.

                     (4)

                        Uzbekistanin tasavallan toimittamien lukujen mukaan oliivituotteiden tuonti kasvoi 15,3 tonnista 223 tonniin vuosina 2015–2019.

                     (5)

                        Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

                     (6)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (7)

                        Jäsenneuvoston hyväksymät säädökset, jotka koskevat oliiviöljyn kaupan pitämisen vaatimuksia, voidaan hyväksyä ilman yksimielisyyttä, ne ovat sitovia kansainvälisen oikeuden nojalla sopimuksen 20 artiklan 3 kohdan mukaisesti ja ne voivat vaikuttaa ratkaisevasti unionin lainsäädäntöön erityisesti seuraavien osalta: asetukseen (EU) N:o 1308/2013 perustuvat delegoidut säädökset ja täytäntöönpanosäädökset.

                     (8)

                        Neuvoston päätös (EU) 2016/1892, annettu 10 päivänä lokakuuta 2016, oliiviöljyä ja syötäväksi tarkoitettuja oliiveja koskevan vuoden 2015 kansainvälisen sopimuksen allekirjoittamisesta unionin puolesta ja sen väliaikaisesta soveltamisesta (EUVL L 293, 28.10.2016, s. 2).

                     (9)

                        Neuvoston päätös (EU) 2019/848, annettu 17 päivänä toukokuuta 2019, oliiviöljyä ja syötäväksi tarkoitettuja oliiveja koskevan vuoden 2015 kansainvälisen sopimuksen tekemisestä Euroopan unionin puolesta (EUVL L 139, 27.5.2019, s. 1).

    ---documentbreak---

               EUROOPAN KOMISSIO
            Bryssel 17.9.2020
            COM(2020) 495 final
            LIITE
            asiakirjaan
            EhdotusNEUVOSTON PÄÄTÖKSEKSI
            kansainvälisen oliivineuvoston jäsenneuvostossa Euroopan unionin puolesta otettavasta kannasta Uzbekistanin hallituksen liittymiseen oliiviöljyä ja syötäväksi tarkoitettuja oliiveja koskevaan vuoden 2015 kansainväliseen sopimukseen

               LIITE

               Unioni tukee tulevassa jäsenneuvoston kokouksessa tai jäsenneuvoston kirjeenvaihdolla tapahtuvassa päätöksentekomenettelyssä Uzbekistanin tasavallan hallituksen liittymistä sopimukseen edellyttäen, että Uzbekistanin osallistumiskiintiöt lasketaan sopimuksen 11 artiklassa esitetyn kaavan mukaisesti ja että tallettamisen määräaika on enintään puolitoista vuotta jäsenneuvoston päätöksestä lukien.  Jos liittymiskirjan tallettaminen viivästyy, unioni voi jäsenneuvoston myöhemmin hyväksymissä päätöksissä tukea liittymiskirjan tallettamiselle asetetun määräajan jatkamista.